Komeleya Rojnamegeran a Dîcle Firatî (DFG) raporê xo yê binpaykerdişanê heqan ê menga temmuze eşkera kerd.
Goreyê raperê menga temmuze polîsan 2 rojnamegerî dest bend kerdî, derheqê 4 rojnamegeran de tehqîqatî dîyayî destpêkerdene û 3 rojnamegeran rê zî dewa ameye akerdene.
DFGyî îfade kerd ke prosesê welatî de reyna rojnamegeran binê teda de wezîfeyê xo kerd.
DFGyî vat: ''RTUKî 1ê temmuze de weşanê Tele1 û Halk TVyî qasê 5 rojan vindarnayî. 64 rojnamegerî ameyî hukmkerdene.  Edîtora Jinnewsî Ayşe guney û muxabîra Arti TVyî Sîbele Hurtaş ameyî destbendkerdene. Rojnamegerê ke xeberan teqîb kerdêne rastê hêrişan ameyî. Qanûnê medyaya dîjîtale newe ra virazîya. Rojnamegerê ke bi KHKyan wezîfe ra ameyî girewtene hema zî bêkar ê. 98 rojnamegerî hema zî tepişte yê. Rojnamegerêkî rê cezaya zîndanî ameye dayene.''
